Publication: Magyar Közlöny
Issue: MK-1999-27 (Year: 1999, Number: 27)
Era: 1990-2004
Section: 
Paragraph Index: 766

b) Az alábbi tevékenységek példák az energiaszektorhoz kapcsolódó gazdasági tevékenységre: (i) olaj, gáz, szén és uránium kutatása és feltárása, valamint kitermelése; 1999/27. szám (ii) áramfejlesztő létesítmények építése és üzemeltetése, beleértve a szél és az egyéb megújuló erőforrások által hajtottakat; (iii) energetikai anyagok és termékek szárazföldi szállítása, elosztása, tárolása és forgalmazása, pl. vezetéki és elosztási hálózatok és csőrendszerek vagy e célra alkalmazott vasútvonalak útján, továbbá ilyen jellegű létesítmények építése, beleértve az olaj-, gáz- és szénzagy csővezetékek lefektetését is; (iv) az olyan energetikai létesítmények hulladékainak eltávolítása és megsemmisítése, mint például az erőművek, beleértve a nukleáris erőművek radioaktív hulladékát is; (v) az energetikai létesítmények üzemen kívül helyezése, beleértve az olajfúrókat, olajfinomítókat és áramfejlesztő üzemeket is; (vi) energetikai anyagok és termékek piacra vitele és eladása, valamint a velük való kereskedelem, pl. a benzin kiskereskedelmi eladása; és (vii) a fentiekben említett tevékenységekkel kapcsolatos kutatási, konzultációs, tervezési irányítási és kivitelezési tevékenységek, beleértve az energiahatékonyság javítását célzó tevékenységeket is.

Source: https://magyarkozlony.hu/hivatalos-lapok/9a9cf91e894c223daf4f422c4ff3939a175a3dd0/dokumentumok/cfdda7ae12cc433c714d617b11f21b093ff42b3e/letoltes